Diari Oficial de la Generalitat Valenciana


Sumari del DOGV 3480, del 23-04-1999 (1999/2921)

Informació pública del edicte de la convocatòria per a cobrir en propietat la plaça d'administratiu que s'anuncia en la convocatòria de l'oferta d'ocupació pública per a 1998.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3480

Data del DOGV
:   23-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2921


Data del document
:   24-02-1999

Organisme emissor
:   Ajuntament de Monforte del Cid

Tipus de document
:   Convocatòria

Descriptors 

:   * Monforte del Cid
    * concurs administratiu
    * oferta d'ocupació
    * administració local

Informació pública del edicte de la convocatòria per a cobrir en propietat la plaça d'administratiu que s'anuncia en la convocatòria de l'oferta d'ocupació pública per a 1998. [1999/S2921]
  
L'Ajuntament Ple, en la sessió extraordinària de data 5 de febrer de 1999, va aprovar per unanimitat la convocatòria i les respectives bases que han de regir el concurs de promoció interna per a cobrir una plaça d'administratiu d'administració general.
  
Aquestes bases, literalment diuen el següent:
  
Bases i convocatòria de concurs per a cobrir en propietat, per promoció interna, dins de la plantilla de funcionaris d'aquest Ajuntament, una plaça d'administratiu d'administració general, que figura en l'oferta d'ocupació pública per a 1998.
  
Primera. Objecte de la convocatòria
  
L'objecte d'aquesta convocatòria és la provisió en propietat, mitjançant el sistema selectiu de concurs, d'una plaça d'administratiu d'administració general, que figura en l'oferta d'ocupació pública per a 1998, aprovada per l'Ajuntament Ple en sessió celebrada el 30 de setembre de 1998, i publicada en el Butlletí Oficial de la Província número 238, de data 19 d'octubre de 1998, i en el Boletín Oficial del Estado número 289, de data 3 de desembre de 1998, que es destinarà a la promoció interna a què es refereix l'article 22 de la Llei 30/1984, de Mesures per a la Reforma de la Funció Pública.
  
Aquesta plaça pertany al grup C, dotada amb el sou corresponent a aquesta classificació, dues pagues extraordinàries, triennis i altres emoluments o retribucions que corresponguen d'acord amb la legislació vigent i acords municipals.
  
La convocatòria s'anunciarà en el Butlletí Oficial de la Província, Diari Oficial de la Generalitat Valenciana i en el tauler d'anuncis de la Corporació i, en extracte, en el Boletín Oficial del Estado.
  
El nombre de places convocades podrà incrementar-se per addició de les vacants que es produïren amb posterioritat a l'aprovació d'aquestes bases.
  
Segona. Legislació aplicable
  
En allò que no preveuen aquestes bases serà d'aplicació el que disposa:
  
- Llei 7/1985, de 2 d'abril, Reguladora de les Bases de Règim Local.
  
- Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988, de 28 de juliol.
  
Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.
  
Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat.
  
I altres disposicions reglamentàries sobre la matèria.
  
Tercera. Condicions dels aspirants
  
Per a prendre part en el concurs caldrà complir els següents requisits, referits a la data en què acabe el termini per a la presentació d'instàncies:
  
3.1 Els aspirants hauran d'estar ocupant una plaça dins de la plantilla de funcionaris d'aquest Ajuntament, enquadrada en el grup D, amb una antiguitat almenys de dos anys i trobar-se en situació d'actiu.
  
3.2 Estar en possessió del títol de Batxiller Superior, Formació Professional de Segon Grau, haver superat les proves d'accés a la universitat per a majors de 25 anys o equivalent, o complir les condicions requerides per a obtindre l'esmentat títol en la data en què acabe el termini de presentació d'instàncies; o contar amb una antiguitat mínima de 10 anys en un cos o escala del grup D, o de cinc anys i la superació d'un curs específic de formació, tot això de conformitat amb la disposició addicional novena del Reial Decret 364/1995, de 10 de març.
  
Quarta. Instàncies
  
Les instàncies per a prendre part en el concurs, en què els aspirants hauran de manifestar que compleixen totes i cadascuna de les condicions exigides en la base tercera i que es comprometen a prestar el preceptiu jurament o promesa, amb fotocòpia del document nacional d'identitat, es dirigiran al president de la Corporació i es presentaran en el Registre General de l'Ajuntament, en el termini de 20 dies naturals, comptats a partir de l'endemà de la publicació de l'extracte en el Boletín Oficial del Estado. Si l'últim dia del termini esmentat coincidira amb festiu, quedarà prorrogat fins al següent dia hàbil.
  
Les instàncies podran també presentar-se en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú
  
En aquestes instàncies, els aspirants faran constar totes les condicions personals i professionals que consideren d'interés perquè les valore el tribunal, i també els mèrits que reuneixen que es puntuen i justificant acreditatiu de tots i cadascun d'aquests.
  
Els drets d'examen es fixen en la quantitat de 2.000 pessetes, que els aspirants pagaran en presentar la instància i aquests no es tornaran llevat el cas en què aquests no siguen admesos per falta dels requisits per a prendre part en el concurs.
  
Cinquena. Admissió d'aspirants
  
Una vegada acabat el termini de presentació d'instàncies, l'alcalde dictarà una resolució on declararà aprovada la llista provisional d'aspirants admesos i exclosos, que es farà pública en el Butlletí Oficial de la Província i en el tauler d'anuncis de la Corporació, amb la indicació del termini d'esmenes que en els termes de l'article 71 de la Llei 30/1992, de 26 de novembre, es concedeix als aspirants a efectes d'impugnacions o recursos pels aspirants exclosos.
  
Igualment, es farà pública la llista definitiva dels aspirants admesos i exclosos, la composició del tribunal i la data de constitució d'aquest a efectes de valoració de mèrits, mitjançant la inserció d'un anunci en el Butlletí Oficial de la Província i en el tauler d'anuncis de la Corporació.
  
Sisena. Tribunal qualificador
  
El tribunal qualificador estarà constituït de la manera següent:
  
President: el de la Corporació o membre d'aquesta en qui delegue.
  
Vocals:
  
El regidor delegat de Personal.
  
Un representant dels grups polítics municipals, designat per l'alcalde.
  
Un representant dels funcionaris d'igual o superior categoria, nomenat per l'Alcaldia.
  
Un representant del professorat oficial.
  
Un representant de la Generalitat Valenciana.
  
Un representant dels treballadors, designat per la Junta de Personal.
  
Secretari: el de la Corporació, que actuarà amb vot.
  
Es designaran suplents per a cadascun dels membres del tribunal.
  
La designació de membres del tribunal es publicarà en el Butlletí Oficial de la Província, i també en el tauler d'anuncis de l'Ajuntament.
  
El tribunal no podrà constituir-se ni actuar sense l'assistència almenys de la meitat dels seus integrants, titulars o suplents, de manera indistinta. Així mateix, està facultat per a resoldre les qüestions que puguen produir-se durant la realització de les proves i per a adoptar les mesures necessàries per tal que garantir el degut ordre d'aquestes en tot allò no previst en aquestes bases.
  
Contra els membres que es designen per a formar part del tribunal es podrà promoure la recusació prevista en l'article 29 de la Llei de Règim Jurídic de les Administracions Públiques i del Procediment Administratiu Comú, en relació amb els supòsits que recull l'article 28 d'aquest text legal.
  
Els membres del tribunal percebran les dietes corresponents, de conformitat amb el que estableix el Reial Decret 236/1988, de 4 de març, la Resolució d'11 de febrer de 1991 i la Resolució de 22 de març de 1993.
  
Setena. Publicitat, començament i desenvolupament del concurs
  
Les bases, una vegada aprovades pel Ple de la Corporació, es publicaran íntegres en el Butlletí Oficial de la Província i en el Diari Oficial de la Generalitat Valenciana, i s'inserirà l'extracte de la convocatòria en el Boletín Oficial del Estado.
  
Tots els anuncis posteriors es publicaran en el Butlletí Oficial de la Província.
  
La data de realització del concurs s'anunciarà en el Butlletí Oficial de la Província, amb 15 dies d'antelació com a mínim i s'expressarà en l'anunci el dia, l'hora i el lloc en què s'haurà de celebrar.
  
Vuitena. Sistema selectiu
  
Concurs:
  
Els mèrits al·legats i acreditats pels aspirants i que seran valorats pel tribunal qualificador són els que tot seguit es relaciones, amb la puntuació que s'indica:
  
A. Antiguitat, fins a 5 punts.
  
Per cada any de serveis prestats com a personal de plantilla d'aquest Ajuntament, ocupant una plaça en la plantilla de funcionaris enquadrada en el grup D, a raó de 0,50 punts, per any complet de servei, no considerant els dos primers anys, fins un màxim de 5 punts.
  
B. Grau personal consolidat, fins a 3 punts.
  
S'adjudicarà un màxim de tres punts per la possessió d'un determinat grau personal consolidat dins de la carrera administrativa, de la manera següent:
  
B.1 Per posseir un grau personal superior al nivell del lloc sol·licitat: 3 punts.
  
B.2 Per posseir un grau personal igual al nivell del lloc sol·licitat: 2 punts.
  
B.3 Per posseir un grau personal inferior al nivell del lloc sol·licitat: 1 punt.
  
C. Cursos de formació i perfeccionament: fins a 2 punts.
  
Per assistència a cursos de formació i perfeccionament, relacionats directament amb les comeses pròpies de la plaça, d'acord amb el següent barem:
  
- Superior o igual a 100 hores lectives, 0,50 punts.
  
- Inferior a 100 hores i superior o igual a 60, 0,35 punts.
  
- Inferior a 60 hores, 0,15 punts.
  
No es valoraran com a mèrits els requisits exigits com a necessaris per a l'accés a aquesta plaça.
  
Novena. Relació d'aprovats i propostes del tribunal
  
Finalitzada la qualificació dels aspirants, el tribunal publicarà la llista d'aspirants aprovats per ordre de puntuació i elevarà a l'Alcaldia la proposta per al nomenament d'aquests que hagen aprovat i tinguen lloc en el nombre de places convocades.
  
Deu. Presentació de documents
  
A l'aspirant proposat, per tindre la condició de funcionari, li serà d'aplicació el que s'estableix en l'article 23.3 del Reial Decret 364/1995, de 10 de març, i per tant, sols haurà de presentar en la Secretaria General de la Corporació, dins del termini de 20 dies naturals, la següent documentació:
  
- Certificació acreditativa de la seua condició i altres circumstàncies que consten en el seu expedient personal, com també d'haver prestat almenys dos anys de servei en aquest Ajuntament, en una plaça enquadrada en el grup D
  
- Fotocòpia acompanyada de l'original per a la seua compulsa del títol de Batxiller Superior, Formació Professional de Segon Grau, accés a la universitat o equivalent.
  
Els qui participen en el procediment selectiu sense posseir la titulació requerida però posseïsquen l'antiguitat exigida per la disposició addicional novena del Reial Decret 364/1995, de 10 de març, no caldrà que acrediten l'antiguitat en el grup D, excepte que no conste en aquest Ajuntament.
  
Si dins del termini indicat i excepte casos de força major, degudament justificats, l'aspirant proposat pel tribunal, no presenta la documentació o d'aquesta es dedueix que manca d'algun dels requisits exigits, no podrà ser nomenat i quedaran anul·lades totes les actuacions d'aquest, sense perjudici de les responsabilitats en què haguera pogut incórrer per falsedat en la instància de sol·licitud per a prendre part en el concurs. En aquest supòsit, la Presidència de la Corporació formularà proposta a favor de l'aspirant següent que, havent aprovat el concurs, tinguera lloc en el nombre de places convocades a conseqüència de l'esmentada anul·lació.
  
Onze. Nomenament i presa de possessió
  
A la vista de la proposta formulada pel tribunal qualificador, l'alcalde president formalitzarà el nomenament definitiu de l'aspirant proposat.
  
Dotze. Impugnació de la convocatòria i les seus bases
  
La convocatòria, les seues bases i tots els actes administratius que es deriven d'aquestes i de l'actuació del tribunal, podran ser impugnats pels interessats, en els casos i en la forma establida per la Llei de Règim Jurídic de les Administracions Públiques i del Procediment Administratiu Comú.
  
Tretze. Incidències
  
El tribunal queda autoritzat per a resoldre les incidències i els dubtes no continguts en aquestes bases o que es presenten en relació amb aquestes, i prendre els acords necessaris per al bon ordre del concurs.